SPORAZUM

med Evropsko unijo ter Federacijo Saint Kitts in Nevis o spremembi Sporazuma med Evropsko skupnostjo ter Federacijo Saint Kitts in Nevis o odpravi vizumov za kratkoročno bivanje

EVROPSKA UNIJA

na eni strani ter

FEDERACIJA SAINT KITTS IN NEVIS

na drugi strani,

v nadaljnjem besedilu skupaj: pogodbenici, STA SE –

OB UPOŠTEVANJU Sporazuma med Evropsko skupnostjo ter Federacijo Saint Kitts in Nevis o odpravi vizumov za kratkoročno bivanje (1) (v nadaljnjem besedilu:Sporazum), ki je začel veljati 1. avgusta 2015;

OB PONOVNI POTRDITVI pomena spodbujanja medosebnih stikov med ljudmi;

GLEDE NA TO, da uporaba Sporazuma koristi državljanom pogodbenic;

OB UPOŠTEVANJU, da opredelitev kratkoročnega bivanja v Sporazumu (tri mesece v obdobju šestih mesecev od prvega vstopa) ni dovolj natančna in da lahko zlasti zaradi pojma „prvi vstop“ prihaja do dvomov in vprašanj;

OB UPOŠTEVANJU, da je Uredba (EU) št. 610/2013 Evropskega parlamenta in Sveta (2) uvedla horizontalne spremembe pravnega reda Evropske unije na področju vizumov in mej ter opredelila kratkoročno bivanje kot „90 dni v katerem koli 180-dnevnem obdobju“;

OB UPOŠTEVANJU, da sistem vstopa/izstopa, ki ga bo vzpostavila Evropska unija, zahteva uporabo enotne in jasne opredelitve kratkoročnega bivanja, ki se uporablja za vse državljane tretjih držav;

V ŽELJI, da se zagotovi nemoten pretok potnikov na mejnih prehodih pogodbenic;

OB PONOVNI POTRDITVI, da se Sporazum nanaša na državljane vseh držav članic Evropske unije, razen državljane Združenega kraljestva in Irske,

OB UPOŠTEVANJU Protokola o stališču Združenega kraljestva in Irske glede območja svobode, varnosti in pravice ter Protokola o schengenskem pravnem redu, vključenem v okvir Evropske unije, ki je priložen Pogodbi o Evropski uniji in Pogodbi o delovanju Evropske unije, ter s potrditvijo, da se določbe tega sporazuma o spremembi ne uporabljajo za Združeno kraljestvo in za Irsko –

DOGOVORILI O NASLEDNJEM:

Člen 1 Sporazum se spremeni: (1) v naslovu in v členih 3(5), 4(3), 6(1) in 8(7) se beseda „Skupnost“ nadomesti z besedo „Unija“ v ustrezni slovnični obliki; (2) v členu 1 se besedilo „tri mesece v obdobju šestih mesecev“ nadomesti z besedilom „90 dni v katerem koli 180-dnevnem obdobju“; (3) člen 4 se spremeni: (a) odstavek 1 se nadomesti z naslednjim: „1. Državljani Evropske unije lahko na ozemlju Federacije Saint Kitts in Nevis bivajo največ 90 dni v katerem koli 180-dnevnem obdobju.“; (b) odstavek 2 se nadomesti z naslednjim: „2. Državljani Federacije Saint Kitts in Nevis lahko na ozemlju držav članic, ki v celoti izvajajo schengenski pravni red, bivajo največ 90 dni v katerem koli 180-dnevnem obdobju. Pri izračunu navedenega obdobja se ne upošteva nobeno bivanje v državi članici, ki schengenskega pravnega reda še ne izvaja v celoti. Državljani Federacije Saint Kitts in Nevis lahko bivajo na ozemlju vsake države članice, ki schengenskega pravnega reda še ne uporablja v celoti, največ 90 dni v katerem koli 180-dnevnem obdobju, neodvisno od obdobja bivanja na ozemlju držav članic, ki v celoti uporabljajo schengenski pravni red.“; (c) v odstavku 3 se besedi „tri mesece“ nadomestita z besedama „90 dni“; (4) v členu 8(4) se zadnji stavek nadomesti z naslednjim: „Pogodbenica, ki je začasno prenehala izvajati ta sporazum, nemudoma obvesti drugo pogodbenico, ko razlogi za navedeno začasno prenehanje izvajanja ne obstajajo več, in ta sporazum ponovno začne izvajati.“.

Člen 2 Pogodbenici v skladu s svojimi postopki ratificirata ali odobrita ta sporazum o spremembi, ki začne veljati prvi dan šestega meseca, ki sledi dnevu, ko zadnja pogodbenica uradno obvesti drugo pogodbenico o zaključku zgoraj navedenih postopkov. V dvojniku v angleškem, bolgarskem, češkem, danskem, estonskem, finskem, francoskem, grškem, hrvaškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer je vsako od teh besedil enako verodostojno.

Съставено в Брюксел на двадесет и пети април две хиляди и осемнадесета година. Hecho en Bruselas, el veinticinco de abril de dos mil dieciocho. V Bruselu dne dvacátého pátého dubna dva tisíce osmnáct. Udfærdiget i Bruxelles den femogtyvende april to tusind og atten. Geschehen zu Brüssel am fünfundzwanzigsten April zweitausendachtzehn. Kahe tuhande kaheksateistkümnenda aasta aprillikuu kahekümne viiendal päeval Brüsselis. Έγινε στις Βρυξέλλες, στις είκοσι πέντε Απριλίου δύο χιλιάδες δεκαοκτώ. Done at Brussels on the twenty fifth day of April in the year two thousand and eighteen. Fait à Bruxelles, le vingt-cinq avril deux mille dix-huit. Sastavljeno u Bruxellesu dvadeset petog travnja godine dvije tisuće osamnaeste. Fatto a Bruxelles, addì venticinque aprile duemiladiciotto. Briselē, divi tūkstoši astoņpadsmitā gada divdesmit piektajā aprīlī. Priimta du tūkstančiai aštuonioliktų metų balandžio dvidešimt penktą dieną Briuselyje. Kelt Brüsszelben, a kétezer-tizennyolcadik év április havának huszonötödik napján. Magħmul fi Brussell, fil-ħamsa u għoxrin jum ta’ April fis-sena elfejn u tmintax. Gedaan te Brussel, vijfentwintig april tweeduizend achttien. Sporządzono w Brukseli dnia dwudziestego piątego kwietnia roku dwa tysiące osiemnastego. Feito em Bruxelas, em vinte e cinco de abril de dois mil e dezoito. Întocmit la Bruxelles la douăzeci și cinci aprilie două mii optsprezece. V Bruseli dvadsiateho piateho apríla dvetisícosemnásť. V Bruslju, dne petindvajsetega aprila leta dva tisoč osemnajst. Tehty Brysselissä kahdentenakymmenentenäviidentenä päivänä huhtikuuta vuonna kaksituhattakahdeksantoista. Som skedde i Bryssel den tjugofemte april år tjugohundraarton. За Европейския съюз Рог la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen За Федерация Сейнт Китс и Невис Por la Federación de San Cristóbal y Nieves Za Federaci Svatý Kryštof a Nevis For Føderationen Saint Kitts og Nevis Für die Föderation St. Kitts und Nevis Saint Kittsi ja Nevise Föderatsiooni nimel Για την Ομοσπονδία Αγίου Χριστόφορου και Νέβις For the Federation of Saint Kitts and Nevis Pour la Fédération de Saint-Christophe-et-Nevis Za Federaciju Svetog Kristofora i Nevisa Per la Federazione di Saint Christopher (Saint Kitts) e Nevis Sentkitsas un Nevisas Federācijas vārdā — Sent Kitso ir Nevio Federacijos vardu Saint Kitts és Nevis Államszövetség részéről Għall-Federazzjoni ta’ Saint Kitts u Nevis Voor de Federatie van Saint Kitts en Nevis W imieniu Federacji Saint Kitts i Nevis Pela Federação de São Cristóvão e Neves Pentru Federația Saint Kitts și Nevis Za Federáciu Svätého Krištofa a Nevisu Za Federacijo Saint Kitts in Nevis Saint Kitts ja Nevisin federaation puolesta För Federationen Saint Kitts och Nevis

(1) UL L 169, 30.6.2009, str. 38.

(2) Uredba (EU) št. 610/2013 Evropskega parlamenta in Sveta z dne 26. junija 2013 o spremembi Uredbe (ES) št. 562/2006 Evropskega parlamenta in Sveta o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah), Konvencije o izvajanju Schengenskega sporazuma, uredb Sveta (ES) št. 1683/95 in (ES) št. 539/2001 ter uredb (ES) št. 767/2008 in (ES) št. 810/2009 Evropskega parlamenta in Sveta (UL L 182, 29.6.2013, str. 1).